open-index/open-wikipedia-markdown huggingface dataset:
נחשי נהרות

**נַחֲשֵׁי-נְהָרוֹת** או **נחשים יבלתיים** (שם מדעי: Acrochordidae) היא משפחה של נחשים. הם חיים בנהרות ואזורים מימיים אחרים (למשל ביצות, אגמים) בהודו, סרי לנקה, דרום-מזרח אסיה, אינדונזיה ובאוסטרליה.

נחשים אלו מגיעים לאורך של בין 60 ס"מ ל-2.4 מטרים. הם בעלי גחון חסר קשקשי בטן ועיניים קטנות ולא מפותחות. הקשקשים שלהם נראים רופפים והעור מגודל מעט ולא סימטרי. הנחשים אורבים בתחתית הנהר ומחכים שם לדגים כשהם מוסווים. קפלי העור עוזרים להם לתפוס את הדגים ולהיכרך סביבם. הם מותאמים לחיים במים ולחלקם זנב רחב המשמש כמשוט שעוזר להם להתקדם במים.

## מיון
משפחה זו כוללת, נכון למאי 2025, סוג אחד ובו 3 מינים.
* על-משפחה Acrochordoidea
** משפחה **נחשי נהרות** (Acrochordidae)
*** סוג נחש נהרי (Acrochordus)
**** מין נחש נהרי ארפורה (Acrochordus arafurae)
**** מין כֶּרְסִידְרוּס (Acrochordus granulatus)
**** מין נחש נהרות או נחש נהרות (Acrochordus javanicus)

## קישורים חיצוניים

* 

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:נחשים (אינפרא סדרה)
קטגוריה:זוחלים מימיים
הדחת דילמה רוסף מנשיאות ברזיל

[250px|ממוזער|שמאל|[אדוארדו קוניה מודיע על החלטת הבית התחתון בנוגע להליכי הדחה (2 בדצמבר 2015)]]
תהליך **ההדחה של דילמה רוסף מנשיאות ברזיל** החל בסוף 2015 והסתיים ב-31 באוגוסט 2016.

הבקשה להליך הדחה נגד דילמה רוסף, הנשיאה ה-36 של ברזיל, התקבלה בבית התחתון של הפרלמנט של ברזיל ב-2 בדצמבר 2015. ההאשמות נגד רוסף כוללות אי-סדרים ניהוליים והתנהגות מזלזלת כלפי תכתיבי התקציב הפדרלי, וכן חשד למעשי שחיתות בחברת פטרוברז, אשר היה נושא לחקירה על ידי המשטרה הפדרלית תחת "מבצע שטיפת רכב".

לאחר קבלת הבקשה, ועדה מיוחדת הוקמה בבית התחתון להחליט באשר לקבילות הנתונים. בתחילה נשמעה עדותם של מגישי הבקשה, ואחריה הוצגו כתבי ההגנה של רוסף. בינתיים, הפגנות רחוב בעד ונגד ההדחה התרחשו מעת לעת בכל רחבי המדינה. הדו"ח המסכם של הוועדה המליץ על הליך הדחת הנשיאה, ברוב של 38 בעד מול 27 נגד. 

ב-17 באפריל נערכה הצבעה על תחילת הליכי הדחה נגד רוסף. נקבע שבתחילת מאי תתקיים הצבעה על כך בסנאט כדי לאשר את התוצאה. באותה הצבעה שנערכה ב-11 במאי החליט הסנאט ברוב מוחץ (55 מול 22) להשעות את רוסף לחצי שנה עד למיצוי התהליך. יריבה הפוליטי ששימש כסגנה, מישל טמר, מונה לנשיא זמני במקומה.

ב-31 באוגוסט אותה שנה החליט הפרלמנט הברזילאי להדיח אותה רשמית מתפקידה ברוב של 61 תומכים מול 20 מתנגדים.

## רקע

## קישורים חיצוניים

## הערות שוליים

קטגוריה:נשיא ברזיל
קטגוריה:ברזיל: פוליטיקה
קטגוריה:2015 באמריקה הדרומית
קטגוריה:2015 בפוליטיקה
קטגוריה:2016 בפוליטיקה
קטגוריה:2016 בברזיל
Heavy Weather

**Heavy Weather** (בתרגום חופשי: "מזג אוויר כבד") הוא האלבום השמיני של להקת Weather Report, האלבום יצא לאור ב-1977 דרך קולומביה רקורדס. זהו האלבום המצליח ביותר של הלהקה מבחינה מסחרית, ואחד הנמכרים ביותר של קולומביה רקורדס. במגזין "דאון ביט" העניקו לאלבום ציון של 5 כוכבים, ומאוחר יותר קוראיו בחרו בו כאלבום הג'אז של השנה. זהו האלבום השני של הלהקה בו השתתף הבסיסט ג'אקו פסטוריוס, הפעם כחבר להקה רשמי.

ההצלחה המסחרית של האלבום נזקפת לטובת "Birdland", הקטע הפותח את האלבום, שנהפך לסטנדרט ג'אז. ההצלחה המסחרית שלו היא לא טרוויאלית בהתחשב שמדובר בקטע כלי. בהמשך ג'ו זאווינול (שהלחין אותו) הקליט אותו גם עבור אלבום הסולו שלו "Dr Honoris Causa".

## ביקורות
ריצ'רד גינל כתב סקירה רטרוספקטיבית על האלבום עבור Allmusic בה טען כי האלבום מהווה נקודת ציון במשמעותית בהתפתחות הג'אז-רוק.

בפברואר 2011, האלבום נכנס להיכל התהילה של גראמי.

האלבום נכלל ברשימתו של רוברט דימרי "1001 אלבומים שאתה חייב לשמוע לפני שאתה מת".

## רשימת הקטעים
# *Birdland* (זאווינול) - 5:57
# *A Remark You Made* (זאווינול) - 6:51
# *Teen Town* (פסטוריוס) - 2:51
# *Harlequin* (שורטר) - 3:59
# *Rumba Mama* (אקוניה/בדרנה) - 2:11
# *Palladium* (שורטר) - 4:46
# *The Juggler* (זאווינול) - 5:03
# *Havona* (פסטוריוס) - 6:01

## משתתפים
### חברי ההרכב
*ג'ו זאווינול – קלידים, הפקה, לחנים, תיזמור, עיבודים, גיטרה
* ווין שורטר – סקספונים, הפקה, לחנים, עיבודים
* ג'קו פסטוריוס – בס, קולות, לחנים, מפיק שותף
* אלכס אקונה – תופים
*מאנלו באדרנה – תופים וכלי הקשה

### משתתפים נוספים
* רון מלואו – מהנדס קול
* ג'רי האדג'נס – עוזר מהנדס
* בריאן ריסנר – עוזר מהנדס
* ננסי דונלד – עיצוב
* לו ביצ' – איור
* קית' ויליאמסון – צילום

## קישורים חיצוניים

## הערות שוליים

קטגוריה:אלבומי ג'אז
סרגיי לזרב

**סרגיי לזרב** (ברוסית: **Сергей Вячеславович Лазарев**, נולד ב-1 באפריל 1983) הוא זמר, רקדן ושחקן רוסי. הוא התפרסם בעיקר בעקבות קריירת השירה שלו. סרגיי היה חבר בלהקה ששמה "Smash", שהתפרקה בשנת 2006.

לזרב נולד במוסקבה, והתאמן מגיל שש עד תשע בהתעמלות מכשירים. הוא החל את קריירת השירה שלו עוד לפני שמלאו לו עשר כשהחל לשיר במקהלת ילדים וזכה במספר תחרויות שירה לילדים. בשנת 1999 החל ללמוד בבית ספר למשחק במוסקבה, כסטודנט השתתף בהפקות של רומיאו ויוליה והאחים קרמזוב הוא דיבב את טרוי בולטון בגרסה הרוסית של היי סקול מיוזיקל.

ב-2006 סיים במקום השני בתוכנית המציאות "רוקדים על הקרח".

מאז התפרקות הלהקה סרגיי עובד על קריירת סולו, ב-2008 השתתף בתחרות קדם האירוויזיון הרוסית והיה נציג רוסיה באירוויזיון 2016 בסטוקהולם, שבשוודיה, בתחרות שבה סיים במקום השלישי. בדצמבר 2018 התפשטו שמועות כי לזרב ייצג שוב את רוסיה באירוויזיון 2019. ב-7 בפברואר 2019 התבררו השמועות כנכונות. סרגיי לזרב ייצג את רוסיה באירוויזיון 2019 בתל אביב, ישראל עם השיר "Scream" וזכה במקום השלישי בפעם השנייה.

## קישורים חיצוניים

* 

קטגוריה:זמרים רוסים
קטגוריה:נציגי רוסיה באירוויזיון
קטגוריה:משתתפי אירוויזיון 2016
קטגוריה:משתתפי אירוויזיון 2019
קטגוריה:שופטי The Voice
קטגוריה:רוסים שנולדו ב-1983
הת'ר סירס

**הת'ר כריסטין סירס** (באנגלית: **Heather Christine Sears**; 28 בספטמבר 1935 - 3 בינואר 1994) הייתה שחקנית קולנוע ותיאטרון בריטית.

## ביוגרפיה
סירס נולדה בלונדון, לאחר סיום בית הספר המרכזי לדרמה, החלה להופיע בתיאטרון, בין השאר למול ריצ'רד ברטון במחזה "הבט אחורה בזעם" של ג'ון אוסבורן בהחליפה את מרי יור.

ב-1957 הופיעה בסרט "סיפורה של אסתר קוסטלו" לצידה של ג'ואן קרופורד וגילמה נערה שהפכה לעיוורת חרשת ואילמת לאחר תאונת פיצוץ בילדות. היא הצטיינה בסרט בעיקר בהבעות פנים בתמונות תקריב. על משחקה בסרט זה קבלה את פרס באפט"א לשחקנית הטובה ביותר בתפקיד ראשי לשנת 1957 והייתה מועמדת בקטגוריה זו לפרס גלובוס הזהב.

ב-1959 הופיעה לצידו של לורנס הארווי בסרט מקום בצמרת כסוזן בראון, בתו של האדם העשיר בעיר שבעלה בוחר בה לאישה רק לטפס במעמד החברתי שלו ולהגיע ל"מקום בצמרת".

ב-1960 הופיעה בסרט "בנים ואוהבים" המבוסס על ספרו של ד.ה. לורנס.

ב-1962 הופיעה בסרט פנטום האופרה בתור זמרת האופרה שהפנטום מתאהב בה.

לאחר מכן הופיעה בתיאטרון ובהפקות טלוויזיה של ה-BBC. מתה בגיל 58 מקריסת מערכות.

## קישורים חיצוניים

* 

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1935
קטגוריה:בריטים שנולדו ב-1935
קטגוריה:בריטיות שנפטרו ב-1994
קטגוריה:בריטים שנפטרו ב-1994
מנדוחאי חאטון

ממוזער|טקסט=סטלת אבן, המנציחה את הפוליטיקאית המונגולית  מנדוחאי חאטון|סטלת אבן, המנציחה את הפוליטיקאית המונגולית  מנדוחאי חאטון
**מנדוחאי חאטון** (במונגולית: **Мандухай хатан**, **ᠮᠠᠨᠳᠤᠬᠠᠢ ᠰᠡᠴᠡᠨ ᠬᠠᠲᠤᠨ**; בסינית: **满都海哈屯**, בפיניין: Mǎndūhǎi Hātún), הידועה גם בשם **מנדוחאי סצ'ן חאטון**, **המלכה מנדוחאי החכמה**, (בערך 1449 – 1510) הייתה החאטון (ההטיה בנקבה של המילה חאן) של שושלת יואן הצפונית המבוססת במונגוליה. היא איחדה בין הלוחמים המונגולים לבין בעלה בטמונח דיין חאן.

## ביוגרפיה
מנדוחאי הייתה בתו היחידה של צ'ורוסבאי, היועץ המלכותי של האונגודים המונגולים. משפחתה הייתה אריסטוקרטית, ובגיל 18 נישאה כאישה שלישית למנדול חאנאס, שליט האימפריה המונגולית בין השנים 1473–1479. כשנולדה לה איתו בת, קיבלה מנדוחאי יחס מועדף על אשתו הראשונה, יחה חבארטו יונגין, שהייתה עקרה.

כשמנדול נרצח ב-1479 בידי היועץ שלו, אסמל, שפעל כסוכן של שושלת מינג, הכס נותר ללא יורש. מנדוחאי הביאה ממחבואו, ואימצה, את הילד היתום בן השבע, בטמונח, שהיה צאצא ישיר של ג'ינגיס חאן, והכריזה עליו כעל דיין חאן, השליט הלגיטימי של שושלת יואן הצפונית. בינתיים, דחתה מנדוחאי את הצעת הנישואים של האציל אונובולד, שרצה דרכה לעלות למלוכה, אך זה נשאר נאמן למנדוחאי ולחאן הצעיר.

## שליטת מונגוליה
כשהצבאות המונגולים בשליטתה, פתחה מנדוחאי במלחמה נגד בני האויראט ממערב מונגוליה, אשר היו מחוללים מלחמות אזרחים ללא הרף. לאחר שהביסה אותם, מנדוחאי ודיין חאן כפו עליהם מספר כללי התנהגות, שכללו איסור על ציצות קסדה באורך שעולה על שתי אצבעות, איסור על אכילת בשר בעזרת סכין, איסור לקרוא לגר שלהם ארמון, וחובה לרדת על ברכיהם בנוכחות השולטים. האויראטים קיבלו עליהם את כל התנאים חוץ מאכילת בשר ללא סכין. הניצחון עליהם החזיר לשושלתו של ג'ינגיס את התהילה.

כשהיה בטמונח בן 19, נישאה לו מנדוחאי, וכך השאירה בידיה את השלטון. כשהאויראטים שוב התקוממו ותקפו את המונגולים המזרחיים, מנדוחאי דיכאה אותם. היא גם הביסה מספר התקפות של ממלכת מינג. מנדוחאי נהגה ללבוש שריון ולענוד חרב, ונלחמה לצד החיילים המונגולים. היא נלחמה גם כשהייתה בהריון, וילדה את בניה התאומים בשדה הקרב.

החל מ-1480, החריפו דיין חאן ומנדוחאי את הלחץ על טריטוריית מינג, מאחר שאלה סגרו את הגבולות בפני מסחר ואף הרגו שליח מונגולי. ממלכת מינג הרחיבה במהירות את החומה הסינית הגדולה כדי להגן על עצמם מפני מנדוחאי וצבאותיה. בעזרת אמצעי הלחימה החדשים שאופשרו על ידי אבק שרפה, הצליחו הסינים לפגוע בכוחותיה של מנדוחאי קשות. אך זו לא ויתרה, וחזרה לשלוט באזור אורדוס, עד שהכוחות הסינים הבריחו את החאנים גם משם. מדוחאי ודיין חאן התמקמו לצד נהר חרלן ב-1501, ומשם ביצעו פשיטות על הסינים.

מנדוחאי נפטרה לא יאוחר מ-1510, כנראה בנסיבות טבעיות, למרות שהיו שמועות על סוכנים כפולים ונקמה מצד פלגשיו של בעלה. מקום קבורתה אינו ידוע.

## מורשת
בשל הצלחותיה כן בזירת השלטון וכן בשדה הקרב, הפכה מנדוחאי לאגדה. היא הותירה אחריה שבעה בנים ושלוש בנות, וכל החאנים של מונגוליה שבאו אחריה הם צאצאיה.

*מנדוחאי חאטון החכמה* (במונגולית: Мандухай сэцэн хатан) הוא סרט מונגולי משנת 1987 המבוסס על ספר באותו השם, מאת שגדרג'אבין נצאגדורג', שמספר את סיפור חייה.

## הערות שוליים

קטגוריה:חאנים
קטגוריה:פוליטיקאים מונגולים
קטגוריה:אנשי צבא מונגולים
קטגוריה:מלכות המאה ה-15
קטגוריה:מלכות המאה ה-16
קטגוריה:ילידי 1449
קטגוריה:נפטרים ב-1510
גרנד פריירי (קנדה)

**גרנד פריירי** (באנגלית: **Grande Prairie**) היא עיר בצפון-מערב פרובינציית אלברטה, קנדה. העיר ממוקמת כ-456 ק"מ צפונית-מערבית לאדמונטון, בירת אלברטה, והיא מוקפת במחוז גרנד פריירי מספר 1.

לפי מפקד האוכלוסין הלאומי של 2011 מנתה העיר כ-55,000 תושבים והייתה השביעית בגודלה בפרובינציית אלברטה. ב-2015 לפי המפקד הפרובינציאלי היו בעיר למעלה מ-68,000 תושבים, המעיד על גידול משמעותי ומהיר באוכלוסייה. בין השנים 2001–2006 קצב גידול האוכלוסייה בעיר היה מן המהירים בקנדה.

ברבור המחצצר נבחר כסמל העיר עקב קרבתה לנתיב הנדידה ולמרכזי הקינון הקיציים של העוף. בעקבות זאת מכונה גרנד פריירי לעיתים "עיר הברבור". בנוסף, הדינוזאור מוכר כסמל בלתי רשמי של גרנד פריירי, כתוצאה מהתגליות הפלאונטולוגיים באזוריים מצפון וממערב לעיר.

## כלכלה
גרנד פריירי נהנית מכלכלה מגוונת. ענפי התעשייה העיקריים הם נפט, גז, חקלאות, יערנות ושירותים בתחום המזון.

החקלאות, שהייתה משענה העיקרי של כלכלת העיר מאז ייסודה בתחילת המאה ה-20, נשארה גם כיום חלק בלתי מבוטל מהכלכלה המקומית. למרות מיקום האזור צפונית לקו הרוחב 55°, האקלים הנוח יחסית מאפשר את שגשוג החקלאות, והאזור הוא המעוז החקלאי הצפוני ביותר בצפון אמריקה. הגידולים באזור כוללים חיטה, שעורה, שיבולת-שועל וקנולה. באזור גם מגדלים בהמות דוגמת בקר וביזונים.

## קישורים חיצוניים

* 
* 

## הערות שוליים

קטגוריה:אלברטה: ערים
קטגוריה:יישובים שהוקמו ב-1883
אוטווה פיורי

**אוטווה פיורי** היה מועדון כדורגל קנדי ששיחק בליגת ה-NASL. המועדון הוקם ב-2011, וקיבל את שמו ב-26 בפברואר 2013 והצטרף ל-NASL ולקנדיאן צ'מפיונשיפ ב-2014. משחקם הראשון היה משחק נגד ניו יורק קוסמוס ב-20 ביולי 2014. ב-8 בנובמבר 2019 המועדון פורק.

## היסטוריה
ב-20 ביוני 2011 NASL הודיעה כי הקבוצה "אוטווה פיורי" תצטרף לליגה בשנת 2014 לאחר סיום העבודות באצטדיונה הביתי. קבוצת ספורט ובידור אוטווה (OSEG) היא בעלי הקבוצה. הקבוצה החליפה את הקבוצה אוטווה פיורי ס.צ, ששיחקה בליגת ה-USL בשנת 2014. גם קבוצת הנשים של המועדון הקודם התפרקה בשנת 2014 ושרידיה עברו למועדון החדש. הקבוצה הודיעה ב-15 בדצמבר 2014 שתשחק בעונה הבאה בליגת הפרמייר ליג של קוויבק. בעונת 2015 זכתה הקבוצה באליפות הסתיו של ליגת ה-NASL. בתום העונה סיימה הקבוצה במקום השני לאחר שהפסידה לניו יורק קוסמוס בגמר הפלייאוף.

בעונת 2017 הצטרפה הקבוצה לליגת ה-USL. בנובמבר 2019 הודיעה על הפסקה פעילותה.

## אצטדיון
* אצטדיון קית האריס, אוטווה, אונטריו (2014)
* אצטדיון טי די פלייס, אוטווה, אונטריו (2014–2019)

תחילה שיחק המועדון באצטדיונה של אוניברסיטת קרלטון עד להכשרת אצטדיון טי די פלייס למשחקי ה-NASL.

## קישורים חיצוניים

* 

## הערות שוליים

קטגוריה:קבוצות כדורגל קנדיות
קטגוריה:אוטווה: ספורט
קטגוריה:קבוצות כדורגל שהוקמו ב-2011
קטגוריה:קבוצות כדורגל שהתפרקו
הגהות מיימוניות

**הגהות מיימוניות** הוא חיבור הלכתי מהמאה ה-13 שחיבר רבי מאיר הכהן מרוטנבורג. זהו אחד המקורות החשובים ביותר לפסיקת ההלכה של חכמי גרמניה וצרפת, והוא אחד מחיבורי ההלכה המובהקים של בעלי התוספות האשכנזים. החיבור הוא הערות משלימות למשנה תורה של הרמב"ם, תוך התאמתה למנהגי ההלכה האשכנזיים.

## הוצאה
בכתבי יד שונים מופיע החיבור בשולי "משנה תורה". לראשונה נדפס החיבור במהדורת "משנה תורה" בקושטא בשנת 1509. נדפס שוב ב-1524 בוונציה. ישנם הבדלים רבים בין המהדורות של 1509 ו-1524, חלקן מהותיים. נוסח ההגהות במהדורת ונציה (שממנה הודפסו המהדורות המאוחרות יותר) מקורי יותר והמחבר מדבר בדרך כלל בגוף ראשון, בעוד שנוסח מהדורת 1509 הוא גרסה מאוחרת יותר. בנוסף מופיעים קטעים מסוימים בגרסת קונסטנטינופול שנעדרים מהגרסה של ונציה, ולהפך. מהדורת קונסטנטינופול מכילה תוספות שאולי הוסיף העורך. הנוסח של מהדורת קושטא נדפס בסוף דפוס הרמב"ם של הוצאת שבתי פרנקל.

## תוכן החיבור
החיבור מחולק לשני חלקים, הראשון מורכב מהערות המצורפות למשנה תורה. השני, הנקרא "תשובות מימוניות", מצורף בסוף כל ספר ומכיל תשובות של רבנים גרמנים וצרפתים. שמונה מתוך ארבעה עשר ספרי משנה תורה מכילים הערות של ההגהות מיימוניות. החלקים שאינם כלולים בחיבור הם: "הפלאה", "זמנים", "עבודה", "קורבנות" ו"טהרה". היצירה בכללותה מהווה מקור חשוב לספרות הרבנית האשכנזית של ימי הביניים, ומכילה מספר מסורות שאינן מופיעות בשום מקום אחר.

## קישורים חיצוניים

* דוד דבליצקי, הגהות מיימוניות, **[[צפונות]]** א', תשמ"ט, עמ' מ"ט-נ"ט

## הערות שוליים

קטגוריה:ספרי הלכה: ראשונים
קטגוריה:ספרים בעברית
קטגוריה:ספרי המאה ה-13
קטגוריה:נושאי כלים של רמב"ם
הארי גלאטין

**הארי ג'וניור גלאטין** (באנגלית: **Harry Junior Gallatin**; 26 באפריל 1927 - 7 באוקטובר 2015) היה כדורסלן אמריקאי ששיחק במשך 10 עונות בליגת ה-NBA בעמדת הפאוור פורוורד. חבר היכל התהילה של הכדורסל משנת 1991.

גלאטין, שהתאפיין כשחקן חזק ואגרסיבי, חיפה על קומתו הנמוכה יחסית לשחקן פנים (1.98 מטרים) במוסר עבודה גבוה וקשיחות יוצאת דופן שאפשרו לו להיות אחד הריבאונדרים המובילים ב-NBA. בכל 6 העונות הראשונות לתיעוד ריבאונדים בליגה (1951–1956) היה גלאטין אחד מעשרת המובילים בממוצע ריבאונדים למשחק. ממוצעיו לאורך קריירת ה-NBA עומדים על 13.0 נקודות, 11.9 ריבאונדים ו-1.8 אסיסטים למשחק.

## שירות צבאי ומכללות
גלאטין נולד וגדל בעיירה רוקסנה שבאילינוי. בסיום לימודיו התיכוניים, בשנת 1944, גויס לצי ארצות הברית ושירת בו עד סיום מלחמת העולם השנייה. בשנת 1946 החל ללמוד באוניברסיטת המדינה של טרומן אשר בקירקסוויל, מיזורי, והוביל את קבוצת הכדורסל שלה למאזן כולל של 59 ניצחונות ו-4 הפסדים בשתי עונותיו בקבוצה. בתקופה זו קלע 12.9 נקודות בממוצע למשחק עבור טרומן, שהשתתפה ב.

## קריירה כשחקן
גלאטין נבחר על ידי ניו יורק ניקס בדראפט ה-NBA לשנת 1948. אחרי בחירתו סיפר כי "זה חלום שמתגשם. באמת לא ידעתי למה לצפות; הטיסה מסנט לואיס לניו יורק הייתה הטיסה הראשונה בחיי. אני בסך הכול נער כפרי מ"ווד ריבר", והנה אני בדרך ל".

ב-9 העונות הבאות שיחק גלאטין עבור הניקס, והפך לחלק משלד הקבוצה שכלל גם את הרכז דיק מגווייר ואת הקלע קארל בראון. בעונות ,  ו- העפילו הניקס לגמר ה-NBA, אך בשלוש הפעמים הפסידו. בין השנים 1951 ל-1957 נבחר גלאטין 7 פעמים ברציפות להשתתף במשחק האולסטאר, ובעונת  נבחר לחמישייה הראשונה של העונה לאחר שהוביל את ה-NBA עם 15.3 ריבאונדים בממוצע למשחק. במשחק האחרון של העונה הסדירה ב- קבע שיא מועדון כשהוריד 33 ריבאונדים בהפסד קבוצתו לפורט ויין פיסטונס.

לקראת עונת  נשלח בטרייד לדטרויט פיסטונס, בה שיתף פעולה עם ג'ורג' יארדלי וג'ין שו, ועזר לקבוצה להעפיל לשלב גמר המערב בו הפסידה לסנט לואיס הוקס. בסיום אותה עונה פרש ממשחק, בגיל 31.

## קריירת אימון
בקיץ 1958 החל לאמן את קבוצת הכדורסל של אוניברסיטת דרום אילינוי, והחזיק בתפקיד במשך 4 עונות, בהן רשמה הקבוצה מאזן כולל של 69 ניצחונות ו-35 הפסדים.

בשנת 1962 חזר ל-NBA כשמונה למאמן קבוצת סנט לואיס הוקס, בה כיכבו בוב פטיט, קליף הייגן ולני וילקינס. בשתי עונותיו הראשונות בקבוצה הוביל גלאטין את ההוקס לשלב גמר המערב, כשבסיום  הפך לזוכה הראשון בתואר מאמן השנה ב-NBA. באמצע עונת , השלישית שלו בסנט לואיס, פוטר גלאטין והחליף אותו שחקן הקבוצה ריצ'י גארין שתפקד כמאמן-שחקן. כעבור מספר ימים מונה למאמנה של ניו יורק ניקס, שהפכה בינתיים לקבוצת תחתית, וסיים את דרכו בקבוצה במהלך עונת . מאזנה הכולל של הניקס בתקופתו עמד על 25 ניצחונות ו-38 הפסדים.

ב-7 באוקטובר 2015 מת גלאטין, בגיל 88.

## קישורים חיצוניים

* סטטיסטיקות האימון ב-NBA, באתר Basketball-reference.com
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:בוגרי אוניברסיטת המדינה של טרומן
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני ניו יורק ניקס
קטגוריה:כדורסלני דטרויט פיסטונס
קטגוריה:מאמני סנט לואיס הוקס
קטגוריה:מאמני ניו יורק ניקס
קטגוריה:חברי היכל התהילה של כדורסל המכללות
קטגוריה:בחירות דראפט של ניו יורק ניקס
קטגוריה:אילינוי: כדורסלנים
קטגוריה:אמריקאים שנולדו ב-1927
קטגוריה:אמריקאים שנפטרו ב-2015
תעלת מיין–דנובה

ממוזער|250px|תעלת מיין-דנובה

**תעלת מיין–דנובה** (בגרמנית: **Main-Donau Kanal**), המכונה גם בשם "תעלת אירופה" (Europakanal), היא תעלה חפורה בבוואריה, באורך 171 קילומטרים, המחברת החל מ-1992, את הנהרות מיין ודנובה במסלול המאפשר שיט נהרות. התעלה הזאת היא חלק מדרך השיט החוצה את אירופה מרוטרדם עד קונסטנצה.

## מבנה
בתעלת מיין-דנובה יכולות לשוט ספינות באורך מקסימלי של 190 מטר, ברוחב  11.45 מטר ובשוקע 4 מטרים. היא בנויה מ-16 תאי שיט.
כבר ב-1938 החלה בניית התעלה.

## היסטוריה
לפרויקטים המחברים בין נהר הדנובה לבין נהר המיין ישנה היסטוריה ארוכה. בשנת 793, הורה הקיסר קרל הגדול על בניית תעלה בשם "פוסה קרולינה", או "קרלסגראבן" - שתחבר את שוואבישי רזאט, יובל של נהר הרדניץ, לנהר האלטמואל, ליד טרויכטלינגן.

## ראו גם
* תעלת דנובה-הים השחור

## קישורים חיצוניים

* האתר הרשמי של התעלה 
* 

מיין–דנובה
קטגוריה:דנובה
קטגוריה:תחבורה ימית בין-לאומית
שרון צופין

**שרון צופין** (נולד ב-22 ביוני 1970) הוא כדורגלן עבר ישראלי ששיחק בעמדת המגן הימני והבלם, וכיום נהג אוטובוס בדן תחבורה ציבורית בע"מ.

## קריירה
במשך מרבית הקריירה שיחק צופין בקבוצת מכבי פתח תקווה, יחד עם אחיו מיכה, ובמדי הקבוצה ערך 258 הופעות וכבש 36 שערים. לזכותו שתי הופעות במדי הנבחרת הצעירה של ישראל.

בשלהי הקריירה שיחק צופין במספר קבוצות בליגה ג', ובמקביל החל בשנת 2003 לאמן את קבוצת נערים ג' של מכבי פתח תקווה. לאחר שנתיים עבר למחלקת הנוער של הפועל כפר סבא ובהמשך אימן גם במחלקות הנוער של מ.ס. מודיעין והפועל הוד השרון. בשנת 2017 מונה לעוזר מאמן קבוצת הנוער של הפועל פתח תקווה.

בשנת 2019 מונה לעוזר מאמן מועדון ספורט כפר קאסם מהליגה הלאומית.

## קישורים חיצוניים

* עמוד המאמן באתר ההתאחדות לכדורגל בישראל

## הערות שוליים

קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:מאמני כדורגל ישראלים
קטגוריה:בוגרי תיכון עמל ב׳ (פתח תקווה)
קטגוריה:ישראלים שנולדו ב-1970
הרש-ליב קז'בר

**הרש-ליב קז'בר** (ביידיש: **הערש-ליב קאַזשבער**; 1906 – 1942) היה סופר יידי.

## ביוגרפיה
קז'בר נולד בשם הרש-ליב ויינשטיין בעיירה קז'בה (מכאן שם העט קז'בר) בבסרביה, היום במולדובה. בעקבות תאונה שהוא עבר בילדותו הוא צלע כל ימיו. הוא למד בגמנזיה רומנית בבלץ, יותר מאוחר הוא עבד בתור מורה בבלץ בית הספר של הבונד. בשנות השלושים של המאה העשרים הוא התגורר בקישינב.

את הסיפורים הראשונים הוא פרסם בעיתון טשערנאוויצער בלעטער, תחת שם העט קז'בר. הוא גם פרסם סיפורים ומאמרי ביקורת בליטערארישע בלעטער (מחברות ספרותיות, ורשה). ב-1931 הוא ייסד יחד עם יעקב יקיר את כתב העת **אָנזאָג** (בשׂורה), כתב העת הזה נועד לשמש בתור במה לסופרים יידישאיים צעירים שלפני כן פרסמו בכתב עת שויבן שנוסד על ידי יעקב שטיינברג. קז'בר היה חבר בחוג הסופרים היידישאים הצעירים רומניה הצעירה שבו היו חברים גם מוטל סקציאר, יעקב יקיר, הרץ ריבקין, יחיאל שרייבמן, צבי צלמן ואחרים.

ספרו היחיד של קז'בר קאזאניע גימנאזיע (בית ספר ממלכתי) יצא לאור בעיר צ'רנוביץ ב-1937. בכתב העת **אָפגאַנג** (שחר) התפרסם סיפורו בהמשכים חברתע טאניא (החברה טניה).

קז'בר נפטר כתוצאה מרעב לאחר שהתפנה לסמרקנד לאחר פרוץ מלחמת העולם השנייה.

## חיבוריו
***קאַזיאָנע גימנאַזיִע**, צ'רנוביץ, 1937.

קטגוריה:יהודים מבסרביה
קטגוריה:סופרים כותבי יידיש
קטגוריה:ילידי 1906
קטגוריה:נפטרים ב-1942
הוכחת היתכנות

**הוכחת היתכנות** (נקרא גם **POC**, מאנגלית: **Proof Of Concept**) הוא מימוש של רעיון או שיטה על מנת להדגים את היתכנותה, או הדגמה שמטרתה לוודא כי לרעיון או תאוריה קיים פוטנציאל ליישום או שימוש. לרוב, הוכחת היתכנות תהווה מימוש חלקי או קטן מהפתרון הכולל.

## בתעשייה
### קולנוע
בתעשיית הקולנוע יוצרים לעיתים סרטים קצרים המהווים הוכחת היתכנות לטכנולוגיות או שיטות קולנועיות חדשות. לדוגמה, הסרטים "300" ו"עיר החטאים" צולמו עם מסך ירוק וכמעט כל הנופים והאביזרים בהם יוצרו בעזרת מחשב. לפני צילומם, צולמו סרטים קצרים כהוכחת היתכנות.

חברת פיקסאר נוהגת ליצור סרטי אנימציה קצרים כהוכחת היתכנות לטכניקות מורכבות או חדשות. הסרט הקצר "המשחק של גרי" השתמש לראשונה בטכניקות אנימציה חדשות לביגוד והבעות פנים ריאליסטיות, אשר שימשו לאחר מכן בסרט "צעצוע של סיפור 2". החברה יצרה מספר סרטי אנימציה קצרים כהוכחת היתכנות לטכניקות חדשות כגון זרימה של מים, כהכנה להפקת הסרט "מוצאים את נמו".

### פיתוח תוכנה
בתהליך פיתוח תוכנה, לעיתים קרובות נכתב פרויקט פיילוט בעל מיקוד צר וחלקי, המהווה הוכחת היתכנות לפתרון השלם. מטרת הוכחת ההיתכנות היא בדיקת הטכנולוגיה החדשה, לרוב לאחר פריסה וזמינות לשימוש הלקוח.

## ראו גם
* בדיקת היתכנות
* אב טיפוס
* חקר מקרה
* פיילוט (ניסוי)

## קישורים חיצוניים

## הערות שוליים

קטגוריה:ניסוי
חוס

**חוּס** () היא עיר במחוז זיילנד שבהולנד.

## היסטוריה
חוס נוסדה במאה ה-10 על גדת ערוץ נחל בשם Korte Gos (חוס הקצר). הכפר התפתח במהירות ובראשית המאה ה-12 היו בו כיכר שוק וכנסייה שהוקדשה למרים המגדלית. ב-1405 קיבלה העיר את כתב הזכויות שלה מידי וילהלם השני, דוכס בוואריה מתוקף תוארו כרוזן הולנד וב-1417 הותר לעיר לבנות את חומותיה. שגשוגה של העיר התבסס על תעשייתה הטקסטיל ועל הפקת מלח. במאה ה-16 חלה שקיעה בהתפתחות העיר עקב סתימת הקשר שלה לים בסחף וב-1554 החריבה שרפה גדולה חלק מהעיר.

בסתיו 1572, במהלך המרד ההולנדי, הוטל מצור על חוס, שהייתה חלק מארצות השפלה הספרדיות, על ידי כוחות הולנדים בתמיכתם של כוחות אנגלים. המצור הוסר באוקטובר 1572 על ידי הספרדים שחצו את נהר הסחלדה כדי לתקוף את הכוחות שצרו על העיר. ב-1577 גורש חיל המצב הספרדי על ידי מוריץ, נסיך אורנג', שבנה חומת הגנה סביב לעיר, שעדיין קיימת עד היום בחלקה. החל מהמאה ה-17, לא הייתה חשיבות מיוחדת לחוס מעבר להיותה מרכז חקלאי. ב-1868 חוברה העיר לרשת הרכבות, אך הדבר לא גרם לתהליך תיעוש והחקלאות נותרה הענף הכלכלי הראשי.

למרות שהולנד הייתה נייטרלית במהלך מלחמת העולם הראשונה, פגעו שבע פצצות בחוס ובקולטינגה עקב טעות של מטוס בריטי, בית אחד נהרס ואדם אחד נהרג. במלחמת העולם השנייה לא סבלה העיר מנזקים רבים, אך היא הייתה תחת כיבוש גרמני עד 1944.

עד לשנות השבעים והשמונים של המאה ה-20 לא חל גידול משמעותי באוכלוסיית העיר. לאחר מכן החלה העיר לגדול במהירות בשל הפיתוח של שכונות חדשות. כיום חוס היא המרכז הכלכלי הרביעי בגודלו במחוז זיילנד. ומתוכננת בנייתן של שכונות חדשות בעיר.

## קישורים חיצוניים

* 

## הערות שוליים

קטגוריה:הולנד: ערים
קטגוריה:זיילנד
קטגוריה:יישובים שהוקמו במאה ה-15
אנדרטת שער הברון

**אנדרטת שער הברון** היא אנדרטה שהוקמה ב-1947 בכניסה המערבית לפתח תקווה כהוקרה על תרומתו של הברון רוטשילד לפיתוח המושבה בסוף המאה ה-19.

האנדרטה ממוקמת בקצה הרחובות רוטשילד, ז'בוטינסקי, מונטיפיורי והברון הירש בפתח תקווה. היא תוכננה על ידי האדריכל אוריאל שילר, ועבודת הבנייה בוצעה על ידי אליהו וולפו ובניו שהתמחו בבנייה באבן. לפני האנדרטה הוקמה מדשאה רחבה, והוצב בה סלע ובו מצוין כי האנדרטה נבנתה כהוקרה לפועלו של רוטשילד. האתר שופץ על ידי עיריית פתח תקווה ב-1990.

האנדרטה נבנתה כהוקרה על פועלו של הברון רוטשילד למען המושבה בראשית ימיה. ב-1887 ביקר הברון בארץ ישראל ובמושבה פתח תקווה, והסכים לקחת אותה תחת חסותו. ב-1892 העבירו לרשותו 28 משפחות מאנשי המושבה את נחלותיהן, וקיבלו משכורת קבועה, כלי עבודה וסוסים מפקידי הברון. פועלו הביא לפיתוח החקלאות בנחלות אלו, נטיעת עצי אקליפטוס וייבוש ביצות. אך עם הזמן החלו תופעות שליליות כגון יחס משפיל של הפקידים כלפי המשפחות ותלות של התושבים בפקידים, ולבסוף ב-1901 ביטל רוטשילד את משטר הפקידות במושבות.

## קישורים חיצוניים

## הערות שוליים

קטגוריה:פתח תקווה: מבנים
שער הברון
קטגוריה:ישראל: שערים
קטגוריה:הנצחת הברון רוטשילד
טרנאוזן

**טרנאוזן** () היא עיר במחוז זיילנד שבהולנד. זוהי העיר המאוכלסת ביותר במחוז. טרנאוזן שוכנת על הגדה הדרומית של השפך המערבי של נהר הסחלדה. העיר ידועה בבניין העירייה המרשים שלה ובתעלות הדומות לאלו שבאמסטרדם עם הבתים העתיקים לאורכן.

## היסטוריה
טרנאוזן מוזכרת לראשונה במקור משנת 1325. העיר שכנה במיקום אסטרטגי על נתיבי המים לגנט (כיום בבלגיה). העיר קיבלה את מגילת הזכויות שלה ב-1584.

על פי המסורת ההולנדית, הייתה העיר ביתו של קפטן הספינה האגדית, ההולנדי המעופף, קפטן ואן דר דקן, שגידף את האל ונידון להפליג בימים לנצח, כפי שמתואר ברומן מאת פרדריק מריאט, "ספינת הרפאים" ובאופרה מאת ריכרד וגנר, ההולנדי המעופף.

לפני שנת 1877 נקראה העיר לעיתים בשם "נאוזן" (Neuzen).

## כלכלה
כיום תעלת טרנאוזן-גנט היא נתיב מים חשוב. נמלה של העיר הוא השלישי בגודלו בכל הולנד, לאחר אלו של רוטרדם ואמסטרדם. המפעל הגדול ביותר של חברת דאו כימיקלים מחוץ לגבולות ארצות הברית שוכן בטרנאוזן, על הגדה המערבית של תעלת טרנאוזן-גנט.

## תחבורה
ההגעה לטרנאוזן היא דרך מנהרת הסחלדה המערבית, שנפתחה במרץ 2003. העיר לא מקושרת לרשת הרכבות ההולנדית, למרות שמפעל דאו כימיקלים מקושר במסילת ברזל למטענים בלבד דרך גנט. שירות הנוסעים הופסק ב-1951.

## קישורים חיצוניים

* 

## הערות שוליים

קטגוריה:הולנד: ערי נמל
קטגוריה:זיילנד
ג'וני לוגן (כדורסלן)

**ג'ון ארנולד "ג'וני" לוגן** (באנגלית: **John Arnold "Johnny" Logan**; 1 בינואר 1921 – 16 בספטמבר 1977) היה כדורסלן אמריקאי ששיחק בליגת ה-BAA ובליגת ה-NBA בין השנים 1946–1951. ממוצעיו לאורך הקריירה עומדים על 12.4 נקודות, 4.5 ריבאונדים ו-3.0 אסיסטים למשחק.

## ביוגרפיה
לוגן נולד בעיר ריצ'מונד שבאינדיאנה, ושיחק כדורסל מכללות באוניברסיטת אינדיאנה בין השנים 1940–1943. בעונת , עונת הבכורה של ליגת ה-BAA (לימים ליגת ה-NBA), החל לוגן לשחק כדורסל מקצועי כשחקן סנט לואיס בומרס. ב-4 העונות הבאות היה כוכב הקבוצה, לצד הסנטר רד רוצ'ה, והוביל את קלעיה עם 13.0 נקודות בממוצע למשחק. הוא נבחר לחמישייה השנייה של העונה 3 פעמים, והפך בכך לאחד מארבעה שחקנים בלבד, לצד ג'ו פולקס, מקס זסלופסקי ובוב פיריק, שנבחרו לאחת מחמישיות העונה בכל 3 העונות הראשונות לקיום הליגה. הישג השיא של הבומרס היה העפלתם לשלב חצי גמר הליגה בעונת , בו הפסידו לפילדלפיה ווריורס של ג'ו פולקס בתוצאה 3–4.

בסיום עונת  התפרקה הקבוצה, ולוגן נבחר ב"דראפט הפירוק" על ידי טריי-סיטיז בלקהוקס. לוגן שיחק במדי הבלקהוקס עונה אחת בלבד, לצד הקלע פרנק בראיין, בטרם פרש ממשחק בגיל 30. במהלך עונתו האחרונה שימש בשלושה משחקים גם כמאמן הקבוצה.

לאורך הקריירה קלע לוגן 3,203 נקודות, אשר הציבו אותו בעת פרישתו במקום השמיני בתולדות ה-NBA, ו-775 האסיסטים שמסר דירגו אותו שישי ברשימת מוסרי האסיסטים. כמו כן מדורג לוגן ראשון בתולדות סנט לואיס בומרס בנקודות (2,972), באסיסטים (656) ובמספר המשחקים בקבוצה (228).

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:כדורסלנים אמריקאים
קטגוריה:כדורסלני אוניברסיטת אינדיאנה
קטגוריה:כדורסלני טריי-סיטיז בלקהוקס
קטגוריה:מאמני אטלנטה הוקס
קטגוריה:אינדיאנה: כדורסלנים
קטגוריה:אמריקאים שנולדו ב-1921
קטגוריה:אמריקאים שנפטרו ב-1977
מתתיהו לזרסון

**מתתיהו לזרסון** (1 בפברואר 1887 – 1 בדצמבר 1951) היה פרופסור למשפטים ממייסדי בית הספר הגבוה למשפט ולכלכלה.

## ביוגרפיה
לזרסון נולד במיטוי בלטביה. בשנת 1905 הצטרף על התנועה הסוציאליסטית. הוא סיים לימודי משפטים בהצטיינות באוניברסיטת סנקט פטרבורג בשנת 1910. בשנת 1916 מונה למרצה באוניברסיטה זו. בשנת 1920 עזב את ברית המועצות וחזר ללטביה. בשנים 1922–1931 היה ציר בסיימאס הלטבי (הפרלמנט הלטבי), בה פעל יחד עם מפלגות השמאל, ולהגנה על זכויות המיעוטים בכלל והיהודים בפרט. בין השאר הוא נאבק, ללא הצלחה, בכפיית מנוחת חובה בימי ראשון. כן הצליח לאפשר לבתי הספר היהודים ללמד בעברית בניגוד לעמדת הבונד שדרשה שילמדו רק ביידיש. לזרסון גם היה פעיל בהתאחדות של הפועל הצעיר וצעירי ציון והיה מטעמה סגן בוועד הפועל הציוני. בבחירות בנובמבר 1931 חסרו ללזרסון קולות מועטים כדי להיבחר מחדש והוא מצא עצמו מחוץ לסיים.

במרץ 1934 הגיע לזרסון לביקור בארץ ישראל כדי להשתתף בישיבת הוועד הפועל הציוני. בעקבות ההפיכה של אולמנוס ב-15 במאי 1934, נאסר לזרסון כאיש שמאל, במקביל לביטול האוטונומיה התרבותית ליהודים. בנובמבר 1934 שוחרר לזרסון ממעצרו, לאחר שהתחייב לעזוב את לטביה. לאחר שחרורו עלה לארץ ישראל, אליה הגיע בינואר 1935.

בשנת 1935 היה ממייסדי בית הספר הגבוה למשפט ולכלכלה, בו הרצה בתורת המשפט הכללית. לאחר מכן עבר לכהן כפרופסור באוניברסיטת קולומביה. לזרסון נפטר ב-1 בדצמבר 1951, בניו יורק.

## קישורים חיצוניים
* 
* 
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:חוקרי משפט יהודים
קטגוריה:חוקרי משפט ישראלים
קטגוריה:יהודים לטבים
קטגוריה:אמריקאים שנולדו ב-1887
קטגוריה:אמריקאים שנפטרו ב-1951
למפרופידיים

[ממוזער|[נחש בית מפוספס]]
**למפרופידיים** (Lamprophiidae) היא משפחה של נחשים וקרובי משפחתם של הזעמניים. לעיתים הם גם כלולים בתת-משפחה של זעמניים. לא תמיד קל להבדיל ביניהם, אף שאיברי הרבייה שלהם שונים מעט. הם חיים בטבע באירופה, אסיה ואפריקה במגוון בתי גידול.

אלו נחשים קטנים או בינוניים והם אינם ארסיים או בעלי ארס חלש. הם נפוצים בכל בית גידול והם קרובי משפחתם של הזעמניים וגם של הפתניים הארסיים. המשפחה מובחנת בעיקר על פי בדיקות מולקולריות כמה תכונות מורפולוגיות.

## סוגים
משפחה זו כוללת, נכון למאי 2025, 93 מינים.
* על-משפחה Elapoidea
** משפחה **למפרופידיים** (Lamprophiidae)
*** סוג ומין יחיד - *Alopecion guttatum*
*** סוג נחש בית (*Boaedon*) - בו 27 מינים, ביניהם נחש בית מפוספס (*Boaedon lineatus*).
*** סוג ומין יחיד - *Bofa erlangeri*
*** סוג ומין יחיד - *Bothrolycus ater*
*** סוג *Bothrophthalmus* - בו 2 מינים.
*** סוג *Chamaelycus* - בו 3 מינים.
*** סוג ומין יחיד - *Dendrolycus elapoides*
*** סוג ומין יחיד - *Elaiophis inornatus*
*** סוג *Gonionotophis* - בו 3 מינים.
*** סוג ומין יחיד - *Gracililima nyassae*
*** סוג ומין יחיד - *Hormonotus modestus*
*** סוג ומין יחיד - *Inyoka swazicus*
*** סוג *Lamprophis* - בו 3 מינים.
*** סוג *Limaformosa* - בו 6 מינים.
*** סוג *Lycodonomorphus* - בו 7 מינים.
*** סוג *Lycophidion* - בו 23 מינים.
*** סוג נחש שורה (*Mehelya*) - בו 5 מינים.
*** סוג ומין יחיד - *Montaspis gilvomaculata*
*** סוג *Pseudoboodon* - בו 5 מינים.

## קישורים חיצוניים

## הערות שוליים

*
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
הומלופסיים

ממוזער|Enhydris plumbea
**הומלופסיים** או **נחשי הגדות** (שם מדעי: Homalopsidae) היא משפחה של נחשים מסדרת הקשקשאים החיים בדרום-מזרח אסיה ובצפון אוסטרליה במים מלוחים או מליחים וכן על החופים וביצות המנגרובים שלהם. הם קרוביהם הרחוקים של הזעמניים ובעבר נכללו כתת-משפחה שלהם.

## מאפיינים
כל המינים הם טורפים שלחלקם חיישנים מיוחדים על "קרניים" מעל הראש, דרכו הם חשים את טרפם הכולל דגים, חסילונים, סרטנים וכדומה.
אורכם הממוצע 1–1.5 מ' והם בעלי ראש ועיניים קטנות, נחיריים הפונים כלפי מעלה, זנב רחב העוזר בשחייה וגוף מוסווה במים.

מינים אלה אינם ארסיים וקוטלים את הטרף על ידי נשיכתו בחוזקה ובליעתו. הם בעלי נשיכה מאוד לא נעימה שעלולה להזדהם.

## מיון
משפחה זו כוללת, נכון למאי 2025, 60 מינים.
* משפחה **הומלופסיים** (Homalopsidae)
** סוג ומין יחיד - *Bitia hydroides*
** סוג *Brachyorrhos* - בו 5 מינים.
** סוג *Calamophis* - בו 4 מינים.
** סוג ומין יחיד - *Cantoria violacea*
** סוג *Cerberus* - בו 5 מינים.
** סוג ומין יחיד - *Dieurostus dussumieri*
** סוג ומין יחיד - *Djokoiskandarus annulata*
** סוג *Enhydris* - בו 6 מינים.
** סוג ומין יחיד - נחש גדות (*Erpeton tentaculatum*)
** סוג ומין יחיד - *Ferania sieboldii*
** סוג ומין יחיד - נחש הסרטנים (*Fordonia leucobalia*)
** סוג ומין יחיד - *Gerarda prevostiana*
** סוג *Gyiophis* - בו 3 מינים.
** סוג ומין יחיד - *Heurnia ventromaculata*
** סוג *Homalophis* - בו 2 מינים.
** סוג *Homalopsis* - בו 5 מינים.
** סוג *Hypsiscopus* - בו 5 מינים.
** סוג ומין יחיד - *Karnsophis siantaris*
** סוג ומין יחיד - *Kualatahan pahangensis*
** סוג ומין יחיד - *Mintonophis pakistanicus*
** סוג ומין יחיד - *Miralia alternans*
** סוג ומין יחיד - *Myanophis thanlyinensis*
** סוג *Myron* - בו 3 מינים.
** סוג *Myrrophis* - בו 3 מינים.
** סוג ומין יחיד - *Phytolopsis punctata*
** סוג ומין יחיד - *Pseudoferania polylepis*
** סוג ומין יחיד - *Raclitia indica*
** סוג ומין יחיד - *Subsessor bocourti*
** סוג ומין יחיד - *Sumatranus albomaculata*

## קישורים חיצוניים

## הערות שוליים

קטגוריה:בעלי חיים שתוארו ב-1864
קטגוריה:טקסונים שתוארו בידי אלברט גינטר
קטגוריה:זוחלים מימיים
*
פריאטיניים

**פריאטיניים** (שם מדעי: Pareidae) היא משפחה של נחשים וקרובי משפחתם של הזעמניים. לעיתים הם גם כלולים משפחת הזעמניים. הם חיים ביערות בסין, יפן, דרום אסיה ודרום-מזרח אסיה.
## מאפיינים
בני המשפחה קטנים עד בינוניים בגודלם ואורכם עד 80 ס"מ. הם בעלי ראשים קטנים ועיניים גדולות ומזכירים את בני משפחת למפרופידיים. הם ניזונים בעיקר מתולעים וחלזונות, אתם הם צדים על ידי שיניהם הקצרות בתוך הלסת הקטנה שלהם.

משפחה זו מבוססת בעיקר על מחרקים מולקולריים שהוציאו אותה ממשפחת הזעמניים על בסיס מעט נתונים. ישנם חוקרים הרואים בהם תת-משפחה של זעמניים.

## מיון
משפחה זו כוללת, נכון למאי 2025, 45 מינים.
* משפחת **פריאטיניים** (Pareidae)
** סוג ומין יחיד - (*Aplopeltura boa*)
** סוג *Asthenodipsas* - בו 9 מינים.
** סוג *Pareas* - בו 30 מינים.
** סוג *Xylophis* - בו 5 מינים.

## קישורים חיצוניים

## הערות שוליים

קטגוריה:בעלי חיים שתוארו ב-1956
קטגוריה:טקסונים שתוארו בידי אלפרד רומר
קטגוריה:נחשים (אינפרא סדרה)
קסנדוררמטיים

**קסנדוררמטיים** (שם מדעי: Xenodermidae) היא משפחה של נחשים וקרובי משפחתם של הזעמניים ושל הלמפרופידיים. הם חיים בטבע בהודו ובדרום-מזרח אסיה.

## מאפיינים
בני משפחה זו קטנים ומגיעים עד אורך 80 ס"מ. הם יצורי לילה בעלי עיניים גדולות והם מצויים ביערות לחים. הם אינם ארסיים וניזונים בעיר מחולייתנים קטנים.

בני המשפחה הם קרוביהם של הזעמניים, אך הם נחשבים גם לקרובים לאינפרא-סדרת נחשי נהרות. 

## מיון
משפחה זו כוללת, נכון למאי 2025, 37 מינים.
* משפחת **קסנדוררמטיים** (Xenodermidae)
** סוג *Achalinus *- בו 29 מינים.
** סוג *Fimbrios* - בו 2 מינים.
** סוג *Parafimbrios* - בו 2 מינים.
** סוג ומין יחיד - *Paraxenodermus borneensis*
** סוג *Stoliczkia * - בו 2 מינים.
** סוג ומין יחיד - *Xenodermus javanicus*

## קישורים חיצוניים

## הערות שוליים

קטגוריה:בעלי חיים שתוארו ב-1849
קטגוריה:טקסונים שתוארו בידי ג'ון אדוארד גריי
קטגוריה:נחשים (אינפרא סדרה)
תומאס רינקון

**תומאס אדוארדו רינקון הרננדס** (בספרדית: **Tomás Eduardo Rincón Hernández**, נולד ב-13 בינואר 1988 בסן קריסטובל שבוונצואלה) הוא כדורגלן ונצואלי המשחק בעמדת הקשר האחורי בסנטוס ובנבחרת ונצואלה.

## קריירת מועדונים
רינקון החל את הקריירה באתלטיקו מרקאיבו מוונצואלה, ובשנת 2007 החל לשחק בבוגרים של סאמורה פוטבול קלוב, שם שיחק עונה אחת, ואחר כך שיחק במועדון הפאר דפורטיבו טאצ'ירה, שם חתם על חוזה עד תום שנת 2010, וזכה עם הקבוצה באליפות בשנת 2008. בינואר 2009 הושאל רינקון להמבורג מהבונדסליגה לתקופה של שנה קלנדרית. במרץ 2009 ערך רינקון את הופעת הבכורה בהמבורג במסגרת הגביע הגרמני, בניצחון על והן ויסבאדן. באפריל 2009 ערך את הבכורה בבונדסליגה כאשר נכנס כמחליף במשחק הניצחון מול הופנהיים. בדצמבר 2009 הסתיימה תקופת ההשאלה, ורינקון נרכש מדפורטיבו טאצ'ירה על ידי המבורג, וחתם על חוזה עד לתום עונת 2013/14. רינקון הפך לשחקן הרכב קבוע בהמבורג בתקופתו בקבוצה, והיה חלק מחוליית הגנה שכללה את הייקו וסטרמן, דניס אאוגו ומרסל ינסן. במרבית תקופתו של רינקון בהמבורג, הקבוצה התמקמה במרכז הטבלה, אך בעונת 2013/14 רינקון היה חלק מעונה בה הקבוצה נאבקה במאבקי תחתית קשים והייתה קרובה לנשור לראשונה בתולדותיה אל הבונדסליגה השנייה, וניצלה רק בזכות ניצחון בשערי חוץ במשחקי המבחן מול גרויטר פירט. בתום עונה זו, עם תום חוזהו של רינקון בהמבורג, הוא עזב את הקבוצה לאחר מעט יותר מחמש עונות, בהן צבר 106 הופעות ליגה, וחתם בגנואה מליגת הסרייה א' האיטלקית, שם השתלב בהגנה שכללה את ניקולאס בורדיסו, פקונדו רונקליה וסבסטיאן דה מאיו.

בסוף דצמבר 2016 חתם ביובנטוס. בתום עונת 2016/17 זכה רינקון עם יובנטוס בדאבל, לאחר שיובנטוס זכתה באליפות וניצחה 0–2 את לאציו בגמר הגביע האיטלקי במשחק בו רינקון שיחק 90 דקות. רינקון הגיע עם יובנטוס באותה עונה לגמר ליגת האלופות 2017, בו הפסידה הקבוצה 1–4 לריאל מדריד, אך לא שיחק בגמר זה.

באוגוסט 2017 עבר רינקון לטורינו יריבתה העירונית של יובנטוס בהשאלה לעונה עם אופציה לרכישה. ב-6 בינואר 2018 טורינו מימשה את אופציית הרכישה. ב-8 בינואר 2022 הושאל לסמפדוריה עד לסוף העונה. ב-6 ביולי 2022 חתם באופן קבוע בסמפדוריה.

## קריירה בינלאומית
רינקון שיחק בצעירותו בנבחרת ונצואלה עד גיל 20, ובשנת 2008 ערך את הופעת הבכורה בנבחרת ונצואלה הבוגרת, במסגרת מוקדמות מונדיאל 2010. בשנת 2011 השתתף רינקון בקופה אמריקה 2011, אותו סיימה ונצואלה במקום הרביעי המפתיע, כאשר רינקון היה חלק חשוב מאוד בהצלחה זו. בתום הטורניר, זכה רינקון בפרס השחקן המצטיין של אדידס. בשנת 2015 השתתף רינקון עם ונצואלה בקופה אמריקה 2015, ממנה הודחה ונצואלה בשלב הבתים.

## תארים

עם דפורטיבו טאצ'ירה:
* אליפות ליגת העל הוונצואלית: 2007/2008

;יובנטוס:
* קופה איטליה: 2016/2017
* אליפות איטליה: 2016/2017

תארים אישיים:
* השחקן המצטיין של אדידס בקופה אמריקה 2011

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני דפורטיבו טאצ'ירה
קטגוריה:כדורגלני המבורג
קטגוריה:כדורגלני גנואה
קטגוריה:כדורגלני יובנטוס
קטגוריה:כדורגלני טורינו
קטגוריה:כדורגלני סמפדוריה
קטגוריה:כדורגלני סנטוס
קטגוריה:כדורגלני נבחרת ונצואלה
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2024
קטגוריה:ספורטאים זרים בגרמניה
קטגוריה:ספורטאים זרים באיטליה
קטגוריה:ספורטאים זרים בברזיל
קטגוריה:ונצואלים שנולדו ב-1988
פיתון מקסיקני

**פיתון מקסיקני** (שם מדעי: *Loxocemus bicolor*) הוא מין של נחש יחידי בסוגו ובמשפחתו, הלוקסוסמיים (Loxocemidae). נחש זה מכונה פיתון, אף שאיננו שייך למשפחת הפיתוניים. עם זאת הוא נחשב לקרובם הרחוק. הוא חי בטבע במרכז אמריקה ובמקסיקו.

## מאפיינים
נחש זה מגיע לאורך מרבי של 1.57 מטר, אך בדרך כלל אורכו רק 90 ס"מ. כמו קרובו הוא בעל שרירים גדולים, עיניים קטנות ולסת ארוכה בעלת שיניים מחודדות. הוא אינו ארסי והורג את קרבנותיו בלפיתת מוות על ידי שריריו. צבע הקשקשים כהה מלמעלה ולבן למטה, אך לעיתים הפיגמנטים למעלה נעלמים ויש נחשים שראשם לבן לגמרי.

הנחש נפוץ ביערות טרופיים, יערות יבשים ובהונדורס וגואטמלה הם נצפו בעמקים יבשים הנשפכים לים הקריבי.

מזונם העיקרי מורכב מלטאות וממכרסמים. הם נצפו גם אוכלי ביצי איגואנה.

## מיון
משפחה זו כוללת, נכון למאי 2025, סוג אחד ובו מין יחיד.
* על-משפחה Pythonoidea
** משפחה לוקסוסמיים (Loxocemidae)
*** סוג ומין יחיד **פיתון מקסיקני** (*Loxocemus bicolor*)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1861
קטגוריה:טקסונים שתוארו בידי אדוארד דרינקר קופ
קטגוריה:נחשים (אינפרא סדרה)
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:מקסיקו: זוחלים
איסור ספייה

**איסור ספייה** הוא איסור הלכתי על אדם לצוות או לגרום לאדם אחר, בדרך כלל קטן, לעשות פעולה שיש בה איסור.

## מקור האיסור
נאמר בתורה "לֹא תֹאכְלוּם כִּי שֶׁקֶץ הֵם" () ודורשת הגמרא על כך: ()  כוונת הגמרא לומר שמוזהר הגדול מן התורה **שלא יספה** בידיו לקטן דבר שהוא אסור, כלומר שלא יאכילנו במו ידיו. ונקטו הפוסקים שדין זה של *איסור ספייה* לא נאמר רק באיסורי אכילה אלא גם בשאר איסורי תורה.

לדעת חלק מהפוסקים האיסור להאכיל לקטן מאכל אסור אינו אסור מהתורה אלא מדרבנן.

## גדרי האיסור
אסור לגדול לצוות לקטן לעשות מעשה איסור. יוצא, שאסור מן התורה לומר לקטן לעשות מלאכה בשבת. דין זה נאמר אף בקטן שאינו בנו של המצווה, ואפילו בקטן שלא הגיע לגיל חינוך (גיל שש) איסור זה נקרא בשם ספייה. וכן בשאר איסורי תורה אסור לומר לקטן לעשות פעולה שיש בה איסור.

אנשים המורים בטעות לילד קטן לעשות פעולת איסור בשבת כגון להדליק אור שכבה, או לאכול מאכל שכשרותו מפוקפקת בחשבם שאינו מחויב במצוות כי אינו בר מצווה, וממילא אין איסור בכך, עוברים איסור מהתורה.

בנוסף, אסור לומר לקטן לעשות בשבת מלאכה שאיסורה מדרבנן (כגון טלטול דבר מוקצה) כן פסק השולחן ערוך, ().

גם הנותן דבר איסור לפיו של ילד קטן עובר איסור ספייה, וכן כאשר נותנו לידיו בלבד והקטן אכל את דבר האיסור בעצמו (עיין במגן אברהם על סימן שמ"ג ס"ק ג'). וכן הרומז לקטן לעבור איסור או שאומר לו שהדבר מותר גם זה בכלל איסור ספייה.

### מקרים שבהם ניתן להקל
שיטת הרשב"א שמותר לספות לקטן איסור דרבנן, ובלבד שיהיה זה להנאת ולצורך הקטן. לכן, מותר יהיה להורות לקטן לפתוח דלת מקרר בשבת אף אם תידלק נורה בכך (שאסור רק מדרבנן כיוון שאין זו מלאכת מחשבת), אם עושה זאת להוצאת דבר מאכל עבור עצמו. אך אם אין עושה זאת לצורך עצמו אף הרשב"א אוסר. ואמנם, כתב הביאור הלכה ששיטת השו"ע שלא לפסוק כהרשב"א כלל.

אם כבה האור בחדר מותר במקום הצורך להעמיד קטן שאינו בר הבנה על יד המתג אף באופן שידוע לנו שהוא עתיד לשחק עם המתג ולהדליק האור, והטעם שאין במעשה זה ספייה משום שהקטן עשה זו מיזמתו ולהנאתו ולא מחמת ציוויו או הוראתו של הגדול. (ואין בזה איסור שביתת בנו וגם לא איסור אמירה לקטן משום שעושה להנאתו ולא לצורך אחרים וכן אין בזה מצות חינוך ללמדו לפרוש מהאיסור, שהרי אינו בר הבנה).
## ראו גם
* חינוך (הלכה)

## קישורים חיצוניים
* ספיה לקטן, דפי הכנה ומקורות באתר עולמות.
* הרב אשר וייס, להזהיר הגדולים על הקטנים

## הערות שוליים

קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:כשרות
מרכז שיגור הלוויינים טאיואן

**מרכז שיגור הלוויינים טַאיוּאַן**, (בסינית: **太原卫星发射中心**, באנגלית: **Taiyuan Satellite Launch Center** או **TSLC**) הידוע גם בכינוי **בסיס 25** (בסינית: **二十五基地**), הוא קוסמודרום המיועד לשיגור לוויינים של הרפובליקה העממית של סין.

TSLC ממוקם בנפת קלאן שבמחוז שאנשי. הוא השני משלושת אתרי שיגור שתוכננו במרץ 1966 ונכנס למבצעיות מלאה ב-1968.

הבסיס נמצא ברום של 1,500 מטרים מעל פני הים. הגובה יחד עם מזג האוויר היבש מהווים תנאים אידיאליים לאתר שיגור מסוגו.

הקוסמודרום משמש בעיקר כדי לשגר לוויינים מטאורולוגיים, לווייני משאבי כדור הארץ ולוויינים לשימוש מדעי על גבי משגרי צ'אנג ז'נג למסלול מסונכרן שמש. TSLC הוא בסיס שיגור מרכזי עבור טילים בליסטיים בין-יבשתיים ומשמש גם כאתר לניסויים יבשתיים בטילים המשוגרים מצוללות (SLBM).

באתר קיימים מרכז משימה ומוקד שליטה ובקרה מתקדמים טכנולוגית. ההגעה אליו מתאפשרת בשני קווי רכבת המתחברים עם מסילת נינגוו-קלאן.

## כני שיגור
במתחם הוקמו מספר כני שיגור:

LS-7 מתאים לשיגורים של משגרים ממשפחת צ'אנגג'נג.

LS-9 מתאים לשיגורים של משגרים ממשפחת צ'אנגג'נג.

LS-9A מתאים לשיגורים של משגרים צ'אנגג'נג 6

LS-16 פותח לשיגורים של משגרים צ'אנגג'נג 6 וקואיג'ואו.

## קישורים חיצוניים

* תיאור המתחם

קטגוריה:נמלי חלל סיניים
קטגוריה:שאנשי
באקר

**באקר** (Bakker) הוא שם משפחה.  בשפה ההולנדית משמעותו אופה.

קטגוריה:שמות משפחה
קטגוריה:שמות משפחה הולנדיים
קטגוריה:שמות משפחה לפי עיסוק
זיריקזיי

**זיריקזיי** (בהולנדית: **Zierikzee**, בזילנדית: **Zurrikzeê**) היא עיר קטנה במחוז זיילנד שבהולנד. העיר שוכנת על האי לשעבר סחוון, שכיום מהווה חלק מהאי סחוון-דיוולנד, במרחק אווירי של 30 ק"מ מדרום-מערב לרוטרדם. זיריקזיי מקושרת לשפך המזרחי של נהר הסחלדה בתעלה שאורכה 2 ק"מ.

## היסטוריה
זיריקזיי קיבלה את זכויותיה כעיר ב-1248. ב-1304 התחולל במקום קרב ימי בין הצי המשולב של צרפת, הולנד והרפובליקה של ג'נובה לבין הצי של פלנדריה.

העיר ניזוקה קשות בשיטפון הים הצפוני שאירע ב-1953. העיר האנגלית הטפילד שבמחוז הרטפורדשייר הגישה לזיריקזיי סיוע ובין שתי הערים התפתחה ידידות עד אשר השתיים חתמו על ברית ערים תאומות.

עד 1997 הייתה זיריקזיי עיר עצמאית ומאז היא חלק מהרשות המקומית המאוחדת של כל שטח האי סחוון-דיוולנד.

ב-2015 הוענקו לעיר השרידים האחרונים של תותחי המגן שלה, שנוצקו ב-1552. התותחים הוענקו לעיר על ידי משמר החופים הבריטי, שמצא אותם אצל צוללן במהלך  חקירה פלילית ליד חופי קנט.

## ערים תאומות
* .

## קישורים חיצוניים

* 

## הערות שוליים

קטגוריה:הולנד: ערים
קטגוריה:זיילנד
אמנון רכטר

**אמנון רכטר** (נולד ב-1 בספטמבר 1958) הוא אדריכל ישראלי.

## ביוגרפיה
רכטר נולד לשחקנית חנה מרון, כלת פרס ישראל, ולאדריכל חתן פרס ישראל יעקב רכטר בתל אביב בשנת 1958. את הכשרתו כאדריכל קיבל בלונדון ב-Architectural Association School of Architecture. כבר בעת לימודיו, השתלב בעבודת המשרד והשתתף בתכנון בית המשפט בעכו שבנייתו הושלמה ב-1994. באותה שנה, עם תום לימודיו שב לישראל והצטרף כשותף למשרדו של אביו. הפרויקט המשמעותי הראשון בו עסק עם הצטרפותו למשרד היה המשכן לאמנויות הבמה בתל אביב ועם פטירת אביו בשנת 2001, המשיך בהובלת המשרד. כיום ממוקם המשרד בכיכר אתרים שבתכנונה השתתף אביו.

בשנת 2024 שיחק בסרט הישראלי-צרפתי "עדיין לא מאוחר" שכתב וביים עמוס גיתאי.

רכטר גרוש ואב לתאומים - בן ובת - ומתגורר בתל אביב.

## פרויקטים נבחרים

## גלריית תמונות

היכלתרבותיבנה.JPG|היכל התרבות יבנה
Harlington Hotel & burial place of Sheikh 'Awad, Ashkelon, 2004.jpg|מלון הולידיי אין אשקלון
Tel Aviv Performing Arts 03.JPG|המשכן לאמנויות הבמה בתל אביב
Cameri Theater.JPG|התיאטרון הקאמרי
Tel Aviv new Court House 3.JPG|מגדל בית המשפט בתל אביב
hedera20.JPG|בית משפט השלום בחדרה


## קישורים חיצוניים

* אתר המשרד רכטר אדריכלים
* מחשבות על שימור הזיכרון, הנצחת המלחמה והאובדן האנושי שבא בעקבותיה, מסה מאת אמנון רכטר, קול קורא, 14 באוגוסט 2020
* אמנון רכטר בריאיון לפודקסט "אורבנולוגיה" של המעבדה לעיצוב עירוני בחוג לגאוגרפיה וסביבת האדם באוניברסיטת תל אביב
* 
* 
* 
* עמוס גיתאי, שושלת אדריכלים- אמנון רכטר חינוכית ראשונים בעולם, הטלוויזיה החינוכית, 2013
* 
* מיכאל יעקובסון, סיבוב במלון הולידי אין אשקלון בתכנון יעקב ואמנון רכטר, באתר 'חלון אחורי', 4 ביוני 2016
* 
* 
* תומר מרבני, מאיה קלופמן, אדריכלות-ספרות, חזון-מציאות - ראיון עם אמנון רכטר, קול קורא, 13 באוגוסט 2020
* 
* 

קטגוריה:אדריכלים ישראלים
אמנון
קטגוריה:תל אביב-יפו: אישים
קטגוריה:ישראלים שנולדו ב-1958
דובא

**דובא** (בערבית:  **ضباء**, תעתיק מדויק: **צ'באא**'; או **ضبا**, תעתיק מדויק: **צ'בא**) היא עיר חוף במחוז תבוכ שבצפון-מערב ערב הסעודית. העיר שוכנת על החוף הצפון-מזרחי של ים סוף, כ-145 ק"מ דרום-מערבית לבירת המחוז תבוכ. לפי מפקד האוכלוסין האחרון משנת 2022 אוכלוסיית העיר מנתה 39,543 בני אדם.

העיר מפורסמת בזכות נמלה הישן, הפועל עד היום ומשמש נקודת מסחר דיג ופריקה בצפון הים האדום.

מצפון לעיר נמצא שפע של מים מתוקים, ומדרום לה ואדי כפאפה, ואדי סלמה והכפר עמוד.  

## אקלים

## העיר העתיקה של דובא
העיר העתיקה של דובא מורכבת משתי שכונות,  שכונת החוף ושכונת אלקרפא. בשכונת החוף ניתן לראות רצועת חוף צרה בין שני הרים גבוהים, ובשכונת אלקרפא ניתן לראות את הבתים העתיקים בעיר, השוק הקדום, מסגדים ישנים, הטירה המפורסמת של דובא והנמל הישן.

## הנמל של דובא
הנמל של דובא מורכב מרציף אחד שנבנה בתקופת הטורקים ולאחר מכן הורחב במשך שלטונו של המלך אבדילאזיז, ומזח הנכנס חמישים מטרים לתוך הים.

## קישורים חיצוניים

## הערות שוליים

קטגוריה:ים סוף: ערי נמל
קטגוריה:ערב הסעודית: ערי נמל
אקורד מינורי

250px|שמאל|ממוזער|אקורד דו מינור
**אקורד מינורי** הוא אקורד המורכב מטרצה קטנה ומקווינטה זכה. שמו ניתן לו מהטרצה הקטנה (מינור = קטן) שבבסיסו. האקורד המינורי נחשב ל"אקורד עצוב" ורגוע מהמז'ורי, או מבטא רגש געגוע, לעומת האקורד מז'ורי שנחשב ל"אקורד שמח" ואנרגטי יותר. האקורד המינורי והאקורד המז'ורי הם האקורדים היסודיים במוזיקה טונאלית.

## אקורד משולש
האקורד המינורי המשולש מסומן ב_3^5 ומורכב כאמור מטרצה קטנה ומקווינטה זכה. שמו של האקורד ניתן לו מצליל השורש שלו. לדוגמה, אקורד רה מינור מורכב מרה, פה ולה ().

## היפוכים
250px|שמאל|ממוזער|אקורד לה מינור והיפוכיו
היפוך נעשה כאשר צליל הבס הוא אחד מצלילי האקורד שאינו צליל השורש. הופעת צליל הטרצה בבס תעביר את האקורד ממצב יסודי להיפוך ראשון, או סקסטאקורד המסומן ב_3^6 או בקיצור: 6. לדוגמה, באקורד רה מינור סקסטאקורד, הצליל פה יופיע בבס. כאשר צליל הקווינטה מופיע בבס האקורד עובר להיפוך שני, או קוורטסקסטאקורד המסומן ב_4^6. לדוגמה, באקורד רה מינור קוורטסקסטאקורד הצליל לה יופיע בבס.

## אקורד מינור שבע
250px|שמאל|ממוזער|אקורד דו מינור-קטן שבע
אקורד מינור שבע הוא ספטאקורד לא-דומיננטי. אקורד מינורי עם ספטימה קטנה נקרא מינור שבע, או מינור-קטן שבע. לדוגמה, אקורד רה מינור-קטן שבע מורכב מרה, פה, לה ודו. אקורד מינורי עם ספטימה גדולה נקרא מינור שבע-גדול. לדוגמה, אקורד רה מינור-גדול שבע מורכב מרה, פה, לה ודו דיאז. לשני האקורדים פונקציה הרמונית זהה, אך תפקידים שונים במודולציות ובהולכת קולות.

## ראו גם
*אקורד מז'ורי

## קישורים חיצוניים

קטגוריה:הרמוניה
SXDF-NB1006-2

**SXDF-NB1006-2** היא גלקסיה רחוקה שממוקמת בקבוצת הכוכבים לוויתן, עם הסחה לאדום של z=7.213 השקולה להתרחקות במהירות של כ-290,000 ק"מ לשנייה.

הגלקסיה נמצאת במרחק של 12.91 מיליארד שנות אור מכדור הארץ. הגלקסיה התגלה על ידי טלסקופ "סוברו". הגלקסיה הוכרזה ביוני 2012 כגלקסיה הכי רחוקה, כאשר לפני כן הגלקסיה הכי רחוקה שהתגלתה הייתה GN-108036, שאף היא התגלתה גם על ידי טלסקופ סוברו.
## קישורים חיצוניים

* 

קטגוריה:גלקסיות רחוקות
קטגוריה:קבוצת הכוכבים לווייתן
גוסטבו וארלה

**גוסטבו אנטוניו וארלה רודריגס** (בספרדית: **Gustavo Antonio Varela Rodríguez**, נולד ב-14 במאי 1978 במונטווידאו שבאורוגוואי) הוא כדורגלן עבר אורוגוואי, ששיחק במרבית הקריירה שלו בעמדת הקשר הימני בנסיונל מליגת העל האורוגוואית, בשאלקה 04 מהבונדסליגה, ובנבחרת אורוגוואי, עמה השתתף במונדיאל 2002 ובקופה אמריקה 2004.

## קריירת מועדונים
וארלה שיחק כנער במועדון הפאר האורוגוואי נסיונל, ובשנת 1998 החל לשחק בקבוצה הבוגרת של המועדון. בנסיונל הפך וארלה במהרה לשחקן מפתח, וזכה עם המועדון בארבע אליפויות של ליגת העל האורוגוואית, בשנים 1998, 2000, 2001 ו-2002. בשנת 2002 חתם וארלה בשאלקה 04, בצוותא עם חברו לנבחרת אורוגוואי, דריו רודריגס. בעונתו הראשונה של וארלה בשאלקה 04, 2002-03, היה וארלה שחקן מפתח בקבוצה, והבקיע ארבעה שערי ליגה, אך בעונת 2003/04 כמעט שלא שיחק, ואף מצא את עצמו לעיתים בקבוצת המילואים. בעונת 2005/06 חזר וארלה להיות שחקן מפתח בשאלקה 04, והיה חלק מקישור איכותי שכלל את לבאן קוביאשווילי, לינקולן, פביאן ארנסט וכריסטיאן פאולסן. באותה עונה וארלה ושאלקה סיימו במקום הרביעי בבונדסליגה. גם עונת 2006/07 נחשבה לעונה טובה עבור וארלה ושאלקה, שסיימו את הבונדסליגה במקום השני, מרחק שתי נקודות מהאלופה שטוטגרט. בשתי העונות הבאות, וארלה כמעט שלא שיחק, ובתום עונת 2008/09, עת פקע חוזהו, עזב וארלה את שאלקה לאחר שבע עונות, שלוו בפציעות ובחוסר עקביות ביכולתו של וארלה, שצבר 82 הופעות ליגה בלבד, וחזר לנסיונל, שם שיחק עד לשנת 2011 והוסיף זכייה נוספת באליפות, כאשר במהלך תקופה זו הושאל לזמן קצר לקילמס אתלטיקו קלוב מארגנטינה. בשנת 2011 עבר וארלה למועדון הכדורגל סרו האורוגוואי, ושיחק בו לפרקים, כאשר משחקו האחרון במועדון נערך בשנת 2014.

## קריירה בינלאומית
וארלה ערך את הופעת הבכורה בנבחרת אורוגוואי בשנת 2000, והשתתף עמה במונדיאל 2002, בו שיחק את מלוא הדקות בטורניר בו הודחה אורוגוואי בשלב הבתים עם שתי נקודות, ובקופה אמריקה 2004, אותה סיימה אורוגוואי במקום השלישי. בשנת 2006 ערך וארלה את הופעתו ה-26 והאחרונה במדים הלאומיים.

## תארים
עם נסיונל:
* אליפות ליגת העל האורוגוואית (5): 1998, 2000, 2001, 2002, 2011

עם שאלקה 04:
* גביע הליגה הגרמנית: 2005

## קישורים חיצוניים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:כדורגלני שאלקה 04
קטגוריה:כדורגלני קילמס אתלטיקו קלוב
קטגוריה:כדורגלני נבחרת אורוגוואי
קטגוריה:כדורגלני מונדיאל 2002
קטגוריה:כדורגלני קופה אמריקה 2004
קטגוריה:ילידי 1978